เกิดอุทกภัย 11 จังหวัด พบผู้เสียชีวิต 1 ราย บ้านเรือนประชนชนเสียหากว่า 5,000 ครัวเรือน
กรมป้องกันและบรรเทาสาธารณภัย รายงานเหตุการณ์ภาพรวมในวันนี้ (13 ส.ค.65) เกิดอุทกภัยในพื้นที่รวม 11 จังหวัด ได้แก่ เชียงราย แม่ฮ่องสอน เชียงใหม่ พะเยา น่าน ลำปาง แพร่ พิษณุโลก นครพนม เลย และปราจีนบุรี 34 อำเภอ 104 ตำบล 592 หมู่บ้าน บ้านเรือนประชาชนได้รับผลกระทบ 5,477 ครัวเรือน มีผู้เสียชีวิต 1 ราย (เชียงราย) ขณะเดียวกันยังคงมีน้ำท่วมในพื้นที่ 2 จังหวัด ได้แก่ เชียงราย น่าน รวม 3 อำเภอ 13 ตำบล 105 หมู่บ้าน ประชาชนได้รับผลกระทบ 3,356 ครัวเรือน นอกจากนี้ ยังมีพื้นที่ต้องติดตามเฝ้าระวังสถานการณ์น้ำอย่างต่อเนื่อง ทั้งน้ำท่วมฉับพลัน น้ำป่าไหลหลาก น้ำล้นตลิ่งและน้ำทะเลหนุนสูง ในพื้นที่ภาคเหนือ ภาคตะวันออกเฉียงเหนือและภาคกลางปภ. กำชับให้ ปภ.จังหวัด และศูนย์ ปภ. เขต เฝ้าติดตามสถานการณ์ในพื้นที่อย่างต่อเนื่อง พร้อมทั้งประสานจังหวัด องค์กรปกครองส่วนท้องถิ่น หน่วยทหารและหน่วยงานที่เกี่ยวข้องเร่งระบายน้ำท่วมขังและจัดเจ้าหน้าที่ลงพื้นที่ดูแลด้านการดำรงชีพและให้การช่วยเหลือผู้ประสบภัยอย่างต่อเนื่อง ในส่วนของจังหวัดที่สถานการณ์อุทกภัยคลี่คลายแล้ว ปภ.ได้จัดเจ้าหน้าที่ร่วมกับหน่วยงานในพื้นที่เข้าฟื้นฟูและทำความสะอาดบ้านเรือนประชาชนให้กลับสู่สภาพปกติ รวมถึงลงพื้นที่สำรวจเสียหายและให้การช่วยเหลือตามระเบียบกระทรวงการคลังฯ ทั้งในด้านการเกษตรและพื้นที่ที่ได้รับความเสียหาย สำหรับประชาชนที่ได้รับความเดือดร้อนจากอุทกภัยและสาธารณภัย สามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง